Տրեպել

Տրեպել, (գերմ Treepl, Հյուսիսային Աֆրիկայի Tripoli - Տրիպոլի քաղաքի անվամբ), փխրուն կամ թույլ ցեմենտացված, շատ թեթև, նուրբ ծակոտկեն օպալային նստվածքային ապար։ Ֆիզիկաքիմիական հատկություններով տրեպելը նման է դիատոմիտին, սակայն պարունակում է փոքր քանակությամբ օրգանական մնացորդներ կամ լրիվ զուրկ է դրանցից։ Գույնը՝ սպիտակ, գորշ, կարմիր, սև։ Կարծրությունը՝ 1-3, խտությունը՝ 2000-3000 կգ/մ3, ծակոտկենությունը՝ 60,2-64%։ Ծագումը, հավանաբար, կենսաքիմական է։ Տրեպելի կուտակումները հայտնի են կավճի հասակի ծովային, սակավ՝ պողեոգենի և քարածխային ժամանակաշրջանի նստվածքներում։ Օգտագործվում է որպես ֆիլտրող, հղկող, շինարարական նյութ։